Ehdotus Neuvoston Asetus tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun neuvoston asetuksen (EY) N:o 234/2004 muuttamisesta





[pic] | EUROOPAN YHTEISÖJEN KOMISSIO | Bryssel 31.5.2007 KOM(2007) 296 lopullinen Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun neuvoston asetuksen (EY) N:o 234/2004 muuttamisesta (komission esittämä) PERUSTELUT 1. Liberiaa koskevalla neuvoston asetuksella (EY) N:o 234/2004, jota on muutettu, asetettiin yhteisen kannan 2007/193/YUTP ja muiden asiaa koskevien yhteisten kantojen sekä YK:n turvallisuusneuvoston päätöslauselman 1521 (2003) ja muiden YK:n turvallisuusneuvoston asiaa koskevien päätöslauselmien mukaisesti kielto tiettyjen aseisiin ja puolustustarvikkeisiin liittyvien palvelujen toimittamiselle sekä raakatimanttien tuonnille. 2. YK:n turvallisuusneuvosto päätti 27. huhtikuuta 2007 päätöslauselmassa 1753 (2007) muun muassa lopettaa timantteja koskevat toimenpiteet. 3. Liberia pääsi tämän jälkeen 4. toukokuuta 2007 mukaan Kimberleyn prosessin sertifiointijärjestelmään. Tämän johdosta Liberia lisätään komission asetuksella raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 liitteessä II olevaan osanottajien luetteloon. 4. Tämän vuoksi komissio ehdottaa, että asetuksen (EY) N:o 234/2004 säännökset, joilla kielletään raakatimanttien tuonti Liberiasta ja kyseisen tuontikiellon kiertäminen, kumotaan. Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun neuvoston asetuksen (EY) N:o 234/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon yhteisen kannan 2007/…/YUTP[1], jolla muutetaan yhteistä kantaa 2007/193/YUTP tietyistä Liberiaan kohdistuvista rajoittavista toimenpiteistä, ottaa huomioon komission ehdotuksen, sekä katsoo seuraavaa: (1) Liberiaan kohdistuvista rajoittavista toimenpiteistä hyväksytyssä yhteisessä kannassa 2004/137/YUTP 10 päivältä helmikuuta 2004 edellytetään, että YK:n turvallisuusneuvoston päätöslauselmassa 1521 (2003) vahvistetut Liberiaa koskevat toimenpiteet pannaan täytäntöön ja muun muassa raakatimanttien tuonti Liberiasta kielletään. Kieltoa jatkettiin viimeisen kerran yhteisellä kannalla 2007/193/YUTP[2] kuusi kuukautta. YK:n turvallisuusneuvosto hyväksyi 27 päivänä huhtikuuta 2007 päätöslauselman 1753 (2007). Se päätti muun muassa lopettaa timantteja koskevat toimenpiteet. Liberia pääsi tämän johdosta 4 päivänä toukokuuta 2007 mukaan Kimberleyn prosessin sertifiointijärjestelmään. Tämän johdosta Liberia olisi lisättävä raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 liitteessä II olevaan osanottajien luetteloon. (2) Neuvoston asetuksella (EY) N:o 234/2004[3] kielletään muun muassa raakatimanttien tuonti Liberiasta. (3) Tästä syystä asetuksen (EY) N:o 234/2004 6 artiklan 1 kohta, jossa kielletään raakatimanttien tuonti Liberiasta yhteisöön sekä 6 artiklan 3 kohta, jossa kielletään kyseisen kiellon kiertäminen, olisi kumottava takautuvasti 27 päivästä huhtikuuta 2007, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 234/2004 6 artiklan 1 ja 3 kohta. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Sitä sovelletaan 27 päivästä huhtikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L […], […], s. […]. [2] EUVL L 41, 13.2.2007, s. 17. [3] EUVL L 40, 12.2.2004, s. 1. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).